Document ID: 32006D0014

DEĊIŻJONI TAL-KUMMISSJONI
tal-11 ta' Jannar 2006
li temenda l-Appendiċi B ta' l-Anness XII għall-Att ta' l-Adeżjoni ta' l-2003 fir-rigward ta' ċerti stabbilimenti fis-setturi tal-ħut, il-laħam u l-ħalib fil-Polonja
(innotifikata taħt dokument numru C(2006) 6023)
(Test b'relevanza għaż-ŻEE)
(2006/14/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat l-Att ta' l-Adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polanja, is-Slovenja u s-Slovakkja (1), u b'mod partikolari l-Anness XII, Kapitolu 6, Sezzjoni B, Subsezzjoni I(1), paragrafu (e) tiegħu,
Billi:
(1)
Il-Polonja ngħatat perjodi tranżizzjonali għal ċerti stabbilimenti elenkati fl-Appendiċi B ta' l-Anness XII għall-Att ta' l-Adeżjoni ta' l-2003.
(2)
L-Appendiċi B ta' l-Anness XII għall-Att ta' l-Adeżjoni ta' l-2003 kien emendat mid-Deċiżjonijiet tal-Kummissjoni 2004/458/KE (2), 2004/471/KE (3), 2004/474/KE (4), 2005/271/KE (5), 2005/591/KE (6) u 2005/854/KE (7).
(3)
Skond dikjarazzjoni uffiċjali mill-awtorità kompetenti Pollakka ċerti stabbilimenti fis-setturi tal-laħam, il-ħalib u l-ħut ikkompletaw il-proċess tagħhom ta' titjib u issa jinstabu f'konformità sħiħa mal-leġiżlazzjoni Komunitarja. Barra minn hekk, ċerti stabbilimenti temmew l-attivitajiet tagħhom li għalihom kienu kisbu perjodu tranżitorju. Dawk l-istabbilimenti għandhom għalhekk jitneħħew mil-lista ta' stabbilimenti li qegħdin fi tranżizzjoni.
(4)
L-Appendiċi B ta' l-Anness XII ta' l-Att ta' l-Adeżjoni ta' l-2003 għandu għalhekk jiġi emendat biex jirrifletti dan.
(5)
Il-Kumitat Permanenti dwar il-Katina ta' l-Ikel u s-Saħħa ta' l-Annimali ġie infurmat bil-miżuri previsti f'din id-Deċiżjoni.
ADOTTAT DIN ID-DEĊIŻJONI:
Artikolu 1
L-istabbilimenti elenkati fl-Anness ta' din id-Deċiżjoni tneħħew mill-Appendiċi B ta' l-Anness XII għall-Att ta' l-Adeżjoni ta' l-2003.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, il-11 ta' Jannar 2006.

Labels: 17
0
7
6
18
15